Tengingu skortir milli þéttbýlis og dreifbýlis Bjarteyjarsandur í Hvalfjarðarsveit hlaut verðlaun Búnaðarsamtaka Vesturlands fyrir skömmu . Bændur þar voru verðlaunaðir fyrir frumkvæði í fræðslu og kynningu á landbúnaði . Það eru hjónin Arnheiður Hjörleifsdóttir og Guðmundur Sigurjónsson sem byggja Bjarteyjarsand ásamt foreldrum Guðmundar , þeim Sigurjóni Guðmundssyni og Kolbrúnu Eiríksdóttur . Frá árinu 1992 hefur verið tekið á móti börnum í skólaheimsókn að Bjarteyrjarsandi . Í Skessuhorni vikunnar er rætt við Arnheiði . Þar segir hún m.a. að tengingu skorti milli þéttbýlis og dreifbýlis og afar mikilvægt sé að efla slíka tengingu m.a. með bættu aðgengi dreifbýlisfólks ; barna og fullorðinna að bændabýlum .